## Pravilnik o minimalnoj likvidnosti brokerskih društava

### NN 118/2003 (24.7.2003.), Pravilnik o minimalnoj likvidnosti brokerskih društava

# KOMISIJA ZA VRIJEDNOSNE PAPIRE REPUBLIKE HRVATSKE

1654

Na temelju odredbi članka
12. točke 1. i članka 47. stavka 5. Zakona o tržištu vrijednosnih papira
(»Narodne novine« br. 84/02), Komisija za vrijednosne papire Republike Hrvatske
je na sjednici održanoj 10. srpnja 2003. godine donijela

## PRAVILNIK

### O MINIMALNOJ LIKVIDNOSTI BROKERSKIH DRUŠTAVA

UVODNE ODREDBE

Članak 1.

(1) Pravilnikom o
minimalnoj likvidnosti brokerskih društa­va (dalje: Pravilnik) propisuje se
način usklađenja likvidnosti kapitala brokerskih društava i izvještavanja
Komisije za vrijednosne papire Republike Hrvatske.

(2)  Brokersko društvo dužno je, radi osiguranja
obveza prema svojim vjerovnicima, usklađivati likvidna sredstva i obveze na
način i u vremenu kako je uređeno Pravilnikom.

(3) Obveza usklađivanja
iz stavka 1. ovog članka odnosi se na brokerska društva kojima je Komisija za
vrijednosne papire Republike Hrvatske izdala dozvolu za obavljanje poslova s
vrijednosnim papirima iz članka 34. točke 1. do 7. Zakona o tržištu
vrijednosnih papira.

POKAZATELJ NETO LIKVIDNIH SREDSTAVA

Članak 2.

(1) Pokazatelj neto
likvidnih sredstava je kvocijent ukupnih likvidnih sredstava i ukupnih
kratkoročnih obveza.

(2) Najniža dozvoljena
vrijednost pokazatelja neto likvidnih sredstava društva je 1,00 (jedan).

IZVJEŠTAJNO RAZDOBLJE

Članak 3.

Izvještajnim razdobljem, u smislu ovog
Pravilnika, smatra se razdoblje jednog kalendarskog mjeseca.

LIKVIDNA SREDSTVA

Članak 4.

Ukupna likvidna
sredstva u smislu Pravilnika obuhvaćaju:

1) novac na računu i u
blagajni,

2) depoziti oročeni na
rok do godinu dana i depoziti kojima je do dospijeća manje od godinu dana,

3) trezorske zapise
Ministarstva financija Republike Hrvat­ske i blagajničke zapise Hrvatske
narodne banke,

4) neto likvidna
potraživanja; čija se ukupna vrijednost izračunava na način da se ukupna
kratkoročna potraživanja uma­nje za:

– potraživanja prema
zaposlenima, članovima Uprave i Nadzornog odbora društva,

– potraživanja koja
nisu vezana za poslovanje s vrijednosnim papirima,

– potraživanja po kamatama,

– ostala potraživanja koja su starija od 30 dana
ili 5 dana nakon dospijeća,

5) vrijednosne papire u vlastitom portfelju
društva koji kotiraju na burzi; a obuhvaćaju:

– dionice,

– obveznice,

– udjele u otvorenim fondovima,

– ostale vrijednosne papire.

VREDNOVANJE VRIJEDNOSNIH PAPIRA

Članak
5.

(1)
Vrijednosne papire brokersko društvo vrednuje po za­ključ­noj cijeni zadnjeg
uredovnog dana izvještajnog razdoblja.

(2)
Ukoliko se vrijednosnim papirima nije trgovalo zadnjeg uredovnog dana
izvještajnog razdoblja, tada se vrijednosni papiri vrednuju po prvoj dostupnoj
zaključnoj cijeni u zadnjih 7 (sedam) dana.

(3)
Ukoliko zaključna cijena iz stavka 1. i zaključna cijena u razdoblju iz stavka
2. ovog članka nije dostupna ili je odstupala više od:

a)
5 % u odnosu na prosječnu zaključnu cijenu za vrijednosne papire koji su
uvršteni u prvu kotaciju burze, odnosno kotaciju javnih dioničkih društava, ili

b)
10% u odnosu na prosječnu zaključnu cijenu za vrijednosne papire koji su
uvršteni u ostale kotacije burze,

vrijednosni
papiri vrednuju se po prosječnoj zaključnoj cijeni u izvještajnom razdoblju.

(4)
Pod prosječnom zaključnom cijenom u smislu Pravilnika podrazumijeva se
ponderirani prosjek zaključnih cijena izvještaj­nog razdoblja.

(5)
Ukoliko se vrijednosnim papirom istovremeno trgovalo na više burzi, vrijednosni
papir se vrednuje po nižoj cijeni.

(6)
Ako se vrijednosnim papirima nije trgovalo u izvješ­taj­nom razdoblju tada se
ti vrijednosni papiri ne uključuju u likvidna sredstva.

(7)
Trezorski zapisi Ministarstva financija Republike Hrvat­ske, blagajnički zapisi
Hrvatske narodne banke i obveznice vrednuju se po njihovoj nominalnoj
vrijednosti.

(8)
Udjeli u otvorenim fondovima vrednuju se po prodajnoj cijeni udjela zadnjeg
uredovnog dana izvještajnog razdoblja odnosno, na način propisan ovim člankom
za vrijednosne papire.

KRATKOROČNE OBVEZE

Članak 6.

Pod kratkoročnim obvezama u smislu Pravilnika
podrazumi­jevaju se obveze s dospijećem unutar godine dana od dana izračuna
pokazatelja neto likvidnih sredstava.

IZRAČUN POKAZATELJA NETO LIKVIDNIH SREDSTAVA I
DOSTAVA IZVJEŠĆA

Članak 7.

(1) Brokersko društvo u
obvezi je dnevno izračunavati vrijednost pokazatelja neto likvidnih sredstava.

(2) Ukoliko je pri
izračunu iz stavka 1. ovog članka, vrijednost pokazatelja manja od 1,00
(jedan), brokersko društvo u obvezi je o istome odmah obavijestiti Komisiju za
vrijednosne papire Republike Hrvatske, na obrascu iz članka 8. stavka 2.
Pravilnika.

(3) U slučaju iz stavka
2. ovog članka, brokersko društvo u obvezi je u roku od 8 (osam) dana**,** odnosno
najkasnije do kraja izvještajnog razdoblja uskladiti svoje poslovanje s
odredbama Pravilnika.

Članak
8.

(1) Brokersko društvo u
obvezi je mjesečnodostavljati Komisiji za vrijednosne papire Republike
Hrvatske izvješća o izra­ču­nu pokazatelja neto likvidnih sredstava u formi
obrasca iz stav­ka 2. ovog članka u elektroničkom obliku.

(2) Obrazac za
izračunavanje pokazatelja neto likvidnih sred­stava (oznaka FIB-NLS) i Uputa za
ispunjavanje obrasca sastav­ni su dio Pravilnika.

(3) Rok za dostavu
izvješća iz stavka 1. ovoga članka sa stanjem na zadnji dan izvještajnog
razdoblja je 8 (osam) dana od proteka zadnjeg dana izvještajnog razdoblja.

PRIJELAZNE I ZAVRŠNE ODREDBE

Članak 9.

Prvo izvješće po
odredbama ovog Pravilnika brokerska društva dužna su dostaviti sa stanjem na
dan 31. prosinca 2003. godine.

Članak
10.

Pravilnik stupa na
snagu osmoga dana od dana objave u »Narodnim novinama«.

Klasa: 011-01/03-01/04
Urbroj: 567-03/03-01
Zagreb, 10. srpnja 2003.

Predsjednik
Komisije za vrijednosne papire
Republike Hrvatske**Miljenko** **Fi****čor****,** v. r.

if !supportEmptyParas endif

![](dodatni/375762.gif)

UPUTE ZA POPUNJAVANJE OBRASCA FIB-NLS

Obrazac FIB-NLS IZRAČUN POKAZATELJA NETO
LIKVIDNIH SREDSTAVA

Podatak pod *AOP 1
Novac na računu i u blagajni* unosi se iznos raspoloživih novčanih sredstava
društva (kunska i devizna sredstva) koja se nalaze u blagajni društva i na
redovnom/redovnim računima društva kod banaka. Sredstva na računima
nalogodavaca se ne unose.

Podatak pod *AOP 2
Depoziti* oročeni na rok do godinu dana i depoziti kojima je do dospijeća manje
od godinu dana unosi se iznos raspoloživih financijskih sredstava društva koja
društvo drži kao oročeni depozit kod financijskih institucija – banaka, štedionica
i osiguravajućih društava.

Podatak pod *AOP 3
Trezorski i blagajnički zapisi* unosi se nominalna vrijednost trezorskih
zapisa Ministarstva financija Republike Hrvatske i blagajničkih zapisa Hrvatske
narodne banke.

Podatak pod *AOP 4
Ukupna kratkoročna potraživanja* unosi se vrijednost ukupnih kratkoročnih
potraživanja.

Napomena: Odbitne
stavke unose se samo u jednu od predviđene četiri pozicije (stavke AOP 4a do
4d). Jednom unesena stavka se više ne može kalkulirati (npr. ako su neka potraživanja
po kamatama prema članovima Uprave, ona su istovremeno i potraživanja prema
kamatama – AOP 4c.).

Podatak pod *AOP 4a
Potraživanja prema zaposlenima, članovima Uprave i članovima NO* unosi se
vrijednost svih kratkoročnih potraživanja prema zaposlenima, članovima Uprave i
članovima NO društva ili vlasnicima s više od 5% prava na glas društva ili članovima
njihovih obitelji te podružnicama društva u cjelovitom ili djelomičnom vlasništvu.

Podatak pod *AOP 4b
Potraživanja koja nisu vezana za poslovanje vrijednosnim papirima* unosi se
vrijednost svih kratkoročnih potraživanja koja nisu vezana za poslovanje
vrijednosnim papirima.

Podatak pod *AOP 4c
Potraživanja po kamatama* unosi se vrijednost svih kratkoročnih potraživanja
po kamatama.

Podatak pod *AOP 4d
Ostala potraživanja koja su starija od 30 dana ili 5 dana nakon dospijeća*
unosi se vrijednost svih kratkoročnih potraživanja koja su starija od 30 dana
bez obzira na dospijeće te potraživanja koja su dospjela prije 5 i više dana.

Podatak pod *AOP 4e
Ukupna vrijednost neto likvidnih potraživanja* unosi se razlika između
vrijednosti ukupnih kratkoročnih potraživanja (AOP 4) i vrijednosti pod (AOP
4a, b,  c i d).

Podatak pod *AOP 5
Vrijednosni papiri u vlastitom portfelju društva**1* unosi se uk  *5a Dionice* unosi
se ukupna tržišna vrijednost dionica.

Podatak pod *AOP 5b
Obveznice* unosi se nominalna vrijednost obveznica.

Podatak pod *AOP 5c
Udjeli u novčanim i otvorenim fondovima* unosi se ukupna tržišna vrijednost
udjela u otvorenim fondovima.

Podatak pod *AOP 5d
Ostali vrijednosni papiri* unosi se ukupna tržišna vrijednost ostalih
vrijednosnih papira.

Podatak pod *AOP 6
Ukupna likvidna sredstva* unosi se ukupna vrijednost likvidne imovine (AOP
1+2+3+4e+5).

Podatak pod *AOP 7
Ukupne obveze* unosi se ukupna vrijednost obveza društva.

Podatak pod *AOP 7a
Obveze s rokom dospijeća dužim od 1 godine* unosi se ukupna vrijednost
obveza društva čije je dospijeće duže od godine dana od zadnjeg uredovnog dana
izvještajnog perioda.

Podatak pod *AOP 7b
Ukupne kratkoročne obveze* unosi se razlika između vrijednosti ukupnih
obveza (AOP 7) i vrijednosti obveze s rokom dospijeća dužim od 1 godine (AOP
7a).

Podatak pod *AOP 8
POKAZATELJ NETO LIKVIDNIH SRED­STAVA* unosi se kvocijent ukupnih likvidna
sredstva (AOP 6) i ukupnih kratkoročnih obveza (AOP 7b).

if !supportEmptyParas endif

1 Vrednovanje vrijednosnih papira. U
obrazac za izračun pokazatelja neto likvidnih sredstava unose se vrijednosni
papiri koji čine vlastiti portfelj društva i koji su uvršteni na burzu ili na
uređeno javno tržište. Vrijednosne papire društvo vrednuje po zaključnoj cijeni
trgovanja prethodnog dana. Ukoliko se vrijednosnim papirima nije trgovalo
prethodnog dana tada se kao vrijednost uzima zaključna cijena koja je dostupna
u zadnjih sedam dana.

Vrijednosni papiri vrednuju se po
prosječnoj cijeni u zadnjih trideset dana ukoliko zaključna cijena iz članka 5.
stavka 1. odnosno stavka 2. Pravilnika nije dostupna ili je odstupala više od:
5 % u odnosu na prosječnu cijenu, za vrijednosne papire koji su uvršteni u I.
kotaciju burze odnosno kotaciju Javnih dioničkih društava, ili 10% u odnosu na
prosječnu cijenu za vrijednosne papire koji su uvršteni u ostale kotacije
burze. Ukoliko se je vrijednosnim papirom istovremeno trgovalo na dvije burze
vrijednosni papir vrednuje se po nižoj cijeni. Pod prosječnom cijenom u smislu
Pravilnika podrazumijeva se ponderirani prosjek zaključnih cijena u zadnjih 30
dana. Ako se sa vrijednosnim papirima nije trgovalo prethodnih 30 dana tada se
ti vrijednosni papiri ne uključuju u likvidna sredstva. Ponderirani prosjek
izračunava se na način da se ukupna količina u danu trgovanja pomnoži sa zaključnom
cijenom istog dana, zbroj tako dobivenih umnožaka dijeli se s ukupnom količinom
protrgovanom u zadnjih 30 dana.

Npr. kalkulacija prosječne zaključne
cijene za dionice VRIJ-R-A na dan 31.01. (I. kotacija)

Dana 28. 1. na burzi se trgovalo
dionicom po zaključnoj cijeni od 39 kn što je više od 5% promjene u odnosu na
prosječenu cijenu za izvještajno razdoblje. Stoga se kao vrijednost uzima
ponderirani prosjek zaključnih cijena.

7. 1. 2003. zaključna cijena dionice
bila je 30,00 kn ukupna količina 1.500 dionica.

14. 1. 2003. zaključna cijena
dionice bila je 31,00 kn ukupna količina 2.500 dionica.

28. 1. 2003. zaključna cijena
dionice bila je 39,00 kn ukupna količina 100 dionica.

Kalkulacija: 1.500 x 30 = 45.000 kn

2.500 x 31 =
77.500 kn

100 x 39 =
3.900 kn

(45.000+77.500+3.900)/(1.500+2.500+100)=
126.400 kn / 4.100 dionica = 30,83 kn

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

Pravilnik, NN 118/2003-1654